AIŠKINAMASIS RAŠTAS

Dėl viešosios įstaigos Molėtų krašto muziejaus pakeistų įstatų patvirtinimo

1. **Parengto tarybos sprendimo projekto tikslai ir uždaviniai:**

Tikslas – patvirtinti viešosios įstaigos Molėtų krašto muziejaus pakeistus įstatus, suderintus su aktualios redakcijos Lietuvos Respublikos muziejų įstatymo nuostatomis.

Lietuvos Respublikos Seimas 2023 m. kovo 23 d. priėmė Lietuvos Respublikos muziejų įstatymo Nr. I-930 pakeitimo įstatymą Nr. XIV-1819 (toliau – Muziejų pakeitimo įstatymas), kurio 1 straipsniu pakeitė ir išdėstė nauja redakcija Muziejų įstatymą (toliau - Įstatymas). Muziejų pakeitimo įstatymas įsigaliojo 2023 m. balandžio 1 d.

Muziejų pakeitimo įstatymu patikslintos kai kurios Įstatymo sąvokos (Įstatymo 2 straipsnis), nustatyta savivaldybių tarybų kompetencija muziejų veiklos valdymo srityje (Įstatymo 4 straipsnio 3 dalis), Įstatymo 7 straipsnio 2 dalis papildyta nuostata, numatančia pareigą ne vėliau kaip per 10 darbo dienų nuo sprendimo dėl muziejaus (nepaisant jo teisinės formos) steigimo priėmimo dienos, informuoti Kultūros ministeriją, papildytos savivaldybių muziejų atliekamos funkcijos (Įstatymo 10 straipsnio 2 dalis), patikslinta Įstatymo nuostata dėl savivaldybių muziejų metinių veiklos planų, numatanti, jog savivaldybių muziejų metinius veiklos planus gali tvirtinti ir šių įstaigų vadovai, jeigu savininko teises ir pareigas įgyvendinančios institucijos pavedė jiems tai atlikti (Įstatymo 10 straipsnio 2 dalies 12 punktas), atsisakyta pareigos savivaldybių muziejams teikti metinius veiklos planus ir ataskaitas Kultūros ministerijai, patikslintos Įstatymo nuostatos, susijusios su savivaldybių muziejų vadovų darbo santykiais, t. y. nustatyta, jog pasibaigus savivaldybės muziejaus vadovo penkerių metų kadencijai, mero sprendimu jis gali būti skiriamas be konkurso antrajai penkerių metų kadencijai, jeigu jo eitos penkerių metų kadencijos kiekvienų metų veikla buvo įvertinta gerai arba labai gerai, patikslintos sąlygos, kurioms esant vadovai, taip pat pretenduojantys šias pareigas eiti asmenys, būtų nelaikomi nepriekaištingos reputacijos (Įstatymo 14 straipsnio 5 ir 7 dalys), atsisakyta nuostatos, jog muziejų galima perkelti iš užimamų patalpų tik į geresnes, muziejaus funkcijoms atlikti tinkamas patalpas, taip pat patikslintos ir kitos Įstatymo nuostatos.

1. **Siūlomos teisinio reguliavimo nuostatos:**

Sprendimu teisinio reguliavimo nuostatos nėra nustatomos.

1. **Laukiami rezultatai:**

Šiuo sprendimu bus patvirtinti viešosios įstaigos Molėtų krašto muziejaus pakeisti įstatai, suderinti su aktualios redakcijos Lietuvos Respublikos muziejų įstatymo nuostatomis.

1. **Lėšų poreikis ir jų šaltiniai:**

Įstatų registravimo mokestis registrų centre.

1. **Kiti sprendimui priimti reikalingi pagrindimai, skaičiavimai ar paaiškinimai**